Hreinn úrslitaleikur verður annaðkvöld í viðureigninni milli Skallagríms og Grindavíkur í úrslitakeppni Íslandsmótsins í körfunni . Þar sem oddaleikurinn fer fram í Grindavík er ástæða til að hvetja stuðningsmenn Skallagríms nær og fjær til að fjölmenna til Grindavíkur . Leikurinn hefst klukkan 19:15 . Sætaferðir verða frá Borgarnesi á leikinn og lagt af stað frá íþróttamiðstöðinni Borgarnesi klukkan 16:45 . Liðsmenn Skallagríms brugðu út af vanum í gærkvöldi og tóku nokkur kylfuhögg á golfvellinum á Hamri til að efla liðsandann . Þeir brugðu jafnframt á leik og prufukeyrðu eðal Zetor dráttarvél á Hamri sem Jón Finnsson vallarstarfsmaður hefur málum í Skalllagrímslitunum með merki félagsins . “ Við sveitamennirnir förum á traktornum héðan úr fjósinu í kvöld , það er ekki spurning , áleiðis til Grindavíkur . Við verðum vonandi komnir í tæka tíð fyrir fimmtudagskvöldið , ” sögðu þeir hressir í bragði . Þeir sögðust vera bjartsýnir á leikinn en sögðu það lykilatriði að heimamenn úr Borgarfirði fjölmenntu til Grindavíkur og hvettu þá til dáða .